section_heading: Trenerska i izbornička karijera
paragraph_text: Od samih početaka rada osamostaljenog HNS-a pa sve do odlaska u mirovinu 2015., Novoselec je trenerski instruktor. od početka je izbornik svih mlađih uzrasnih kategorija (od U-14 do U-21) do 2001. godine, kada postaje direktor svih mlađih reprezentacija, a od 2013. glavni instruktor HNS-a. Mladu U-21 reprezentaciju vodio je kao izbornik na europskim prvenstvima 2000. i 2004. godine te na Vojnim igrama 1999. godine gdje je Hrvatska osvojila brončanu medalju. Vodio je U-20 reprezentaciju u prvom nastupu na Svjetskom prvenstvu 1999. u Nigeriji gdje je Hrvatska izborila osminu finala i dobila nagradu za fair-play. Martin Novoselac kao izbornik stoji i iza dva najveća uspjeha hrvatskih reprezentacija mlađih uzrasta. 1998. godine osvojio je brončanu medalju s uzrastom U-18 na Europskom prvenstvu na Cipru, a tri godine kasnije, 2001. broncu je osvojila i U-16 reprezentacija na Europskom prvenstvu u Engleskoj.